Video: Ysige weerstoestande in SwitserlandTemperature in Switserland het Sondagaand in die oostelike Graubuenden-kanton tot minus 35.1°Celsius gedaal, het die weeragentskap MeteoSwiss gesê, die laagste syfer tot dusver dié jaar. Die ysige toestande is in Samedan, ŉ Alpiese streek waar wintersportoorde soos St. Moritz, Pontresina en Sils-Maria geleë is, ervaar. In die weste is minus 27.6 grade aangeteken in La Brevine in die Neuchatel-kanton. La Brevine hou steeds die rekord van die koudste plek in Switserland waar minus 41.8 grade in 1987 aangeteken is. Die temperatuur was Maandagoggend in Geneva minus 10° Celsius. Kyk hier na ‘n video van ‘n persoon wat op 30 Januarie 2012 deur Switserland gery het. Die video is deur die gebruiker m16uzi op YouTube gelaai: